《春夜山居望月思故园有作》
宋代·张嵲

万壑自清夜，春岚昏众星。
明月丽霄汉，清风周四溟。
独立万里外，飘然欲遐征。
回首望江汉，中原气冥冥。
东北有去鸟，我愿从之行。
逝将归旧邦，山河宛平生。
丘园已芜没，径术春草青。
观台倾夜雨，曲池今向平。
俯首叫父老，旷野无人声。
庐井不复辨，灌莽春露凝。
伤心时震荡，怀旧意纵横。
夜久林叶光，山空泉韵鸣。
绪风行复革，桥运无暂停。
理会众缘释，情钟群虑并。
静躁物固殊，太空本何婴。
庶以道自达，超遥谢撄亭。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。